internet vaartha 122 Views
ఇస్లామాబాద్‌ : పాకిస్థాన్‌ మాజీ క్రికెటర్‌ ఇమ్రాన్‌ ఖాన్‌ మూడవ పెళ్లికి సిద్దమయ్యాడని వస్తున్న వార్తలను ఆయన తీవ్రంగా ఖండించాడు. కాగా తాను మూడవ పెళ్లి చేసుకోవడం లేదని, ఒకవేళ చేసు కోవాలని పిస్తే తానే స్వయంగా ప్రకటిస్తానని ఇమ్రాన్‌ ట్వీట్‌ చేశాడు. అంతేగాక ఆ వివాహ వేడుకను పబ్లిక్‌గా జరుపుకుంటానన్నాడు. ఇమ్రాన్‌ ఖాన్‌ త్వరలో మూడవ పెళ్లి చేసుకుంటాడని ఇటీవల వార్తలు వచ్చిన సంగతి తెలిసిందే. ఆధ్యాత్మిక గురువు బుప్రా సోదరి మరియంను ఇమ్రాన్‌ వివాహం చేసుకోనున్నట్లు మీడియా వర్గాలు వెల్లడించాయి. ఇమ్రాన్‌ మొదట పాకిస్థాన్‌-బ్రిటిష్‌ ప్రముఖ జర్నలిస్టు జెమీమా గోల్డ్‌స్మిత్‌ను పెళ్లి చేసుకున్నాడు. వారికి ఇద్దరు కుమారులున్నారు. ఆ తరువాత జెమీమా నుంచి విడిపోయి 2015 జనవరిలో రోహమ్‌ఖాన్‌ అనే టివి వ్యాఖ్యాతను వివాహమాడాడు. అయితే కొన్ని కారణాల వల్ల పెళ్లి చేసుకున్న తొమ్మిది నెలలకే రెహమ్‌, ఇమ్రాన్‌ విడాకులు తీసుకున్నారు.